An seasamh ón gComhairle arna ghlacadh ar an gcéad léamh, is léiriú iomlán é ar an gcomhaontú ar thángthas air le linn na caibidlíochta tríthaobhaí idir Parlaimint na hEorpa, an Chomhairle agus an Coimisiún arna tabhairt i gcrích an 16 Nollaig 2020.

(7)cabhrú le húdaráis forfheidhmithe dlí rochtain a fháil ar shonraí na n‑iarratasóirí ar víosa ghearrfhanachta agus sonraí na sealbhóirí víosa gearrfhanachta (rud is féidir a dhéanamh cheana féin faoi na rialacha reatha), agus an rochtain sin a leathnú chuig sealbhóirí víosa fadfhanachta agus sealbhóirí ceada cónaithe, nuair is gá é sin le haghaidh coireacht thromchúiseach agus sceimhlitheoireacht a chosc, a imscrúdú, a bhrath nó a ionchúiseamh, agus ardchaighdeáin chosanta sonraí agus ardchaighdeáin phríobháideachais á n‑áirithiú san am céanna;

An dáta a tíolacadh an togra chuig Parlaimint na hEorpa agus chuig an gComhairle (doiciméad COM(2018) 302 final – 2018/0152 COD):

Maidir le cuardaigh uathoibrithe a dhéanamh i gcórais faisnéise eile, d’aontaigh Parlaimint na hEorpa agus an Chomhairle den chuid is mó le liosta na mbunachar sonraí atá le cuardach ag an gCóras Faisnéise Víosaí (VIS) arna mholadh ag an gCoimisiún, cé go mbeidh coinníollacha agus coimircí breise ag gabháil le cuid de na córais faisnéise sin. Leagadh síos forálacha ní ba mhionsonraithe maidir le fíorú de láimh agus obair leantach a dhéanamh ar na hamais, rud a shannfar d’údaráis éagsúla, ag brath ar fhoinse agus ar íogaireacht na sonraí a ghin an t‑amas. Is le gníomh tarmligthe a shonrófar na rialacha maidir le cuardaigh agus fíoruithe. Le roinnt ‘leasuithe iarmhartacha’, déanfar ionstraimí dlí na gcóras faisnéise a chuardaítear a ailíniú go hiomlán leis na forálacha nua maidir leis na cuardaigh uathoibrithe.

Déanfar víosaí fadfhanachta agus ceadanna cónaithe a thaifead sa Chóras Faisnéise Víosaí agus ní hamháin go mbeidh siad faoi réir cuardaigh uathoibrithe i gcórais faisnéise eile tar éis dóibh a bheith eisithe, beidh siad faoi réir na gcuardach sin tráth a dhéanfar an t‑iarratas chomh maith. Beidh ceadanna rochtana teoranta ag údaráis áirithe ar shonraí na ndaoine a bhfuil ceadanna cónaithe ar feadh tréimhse is mó ná 10 mbliana acu.

Maidir leis an mbithmhéadracht, d’aontaigh Parlaimint na hEorpa agus an Chomhairle leis an moladh an aois mhéarlorgaireachta a laghdú ó 12 bhliain go 6 bliana i gcás mionaoiseach, ach thug siad isteach uasteorainn aoise 75 bliana i ndáil leis an méarlorgaireacht freisin. An tráth céanna, tabharfar isteach roinnt coimircí agus srianta ar rochtain i leith bithmhéadracht leanaí. Íomhánna beo den aghaidh, is sa Chóras Faisnéise Víosaí a stórálfar iad agus úsáidfear iad le haghaidh meaitseáil bhithmhéadrach, lena n‑áirítear chun céannacht a fhíorú nó daoine a shainaithint trí na híomhánna sin a chuardach sa Chóras Faisnéise Víosaí, faoi réir coinníollacha áirithe agus coimircí dochta.

Comhtháthófar táscairí sonracha riosca mar shásra uathoibrithe sa Chóras Faisnéise Víosaí trína ndéanfar gach iarratas ar víosa ghearrfhanachta a scagadh. Tá na nósanna imeachta agus an struchtúr riaracháin le haghaidh na dtáscairí sonracha riosca i gcomhréir leis na cinn le haghaidh rialacha scagtha de chuid Chóras an Aontais Eorpaigh um Fhaisnéis agus Údarú Taistil (ETIAS).

Ghlac Parlaimint na hEorpa agus an Chomhairle leis na forálacha maidir leis an ngeata iompróra le haghaidh víosaí agus ceadanna cónaithe a sheiceáil sa Chóras Faisnéise Víosaí. Beidh sé de cheangal ar iompróirí paisinéirí a ndiúltaítear bordáil dóibh a chur ar an eolas maidir leis an gcaoi le rochtain a iarraidh ar shonraí an Chórais Faisnéise Víosaí. Beidh feidhm ag maolú ó na forálacha sin maidir le hiompróirí a iompraíonn grúpaí i gcóistí thar tír, agus beidh feidhm aige ar feadh na chéad 18 mí ó cuireadh tús leis an iarratas.

Rinneadh forálacha an Chinnidh lena mbunaítear an Córas Faisnéise Víosaí a chomhtháthú sa Rialachán maidir leis an gCóras Faisnéise Víosaí. Na forálacha maidir le cosaint sonraí atá ann cheana, rinneadh iad a ailíniú le hionstraimí dlí comhchosúla a rinneadh le déanaí agus leis an gcreat dlíthiúil ginearálta maidir le cosaint sonraí.

Ina theannta sin, cuimsíonn an comhaontú forálacha maidir leis an Rialachán leasaithe a chur i bhfeidhm faoi dheireadh 2023 agus forálacha maidir le faireachán agus tuairisciú atreisithe le linn na céime forbartha.

Thacaigh an Coimisiún leis an gcomhaontú ar thángthas air le linn na caibidlíochta tríthaobhaí. Leis an gCóras Faisnéise Víosaí uasghrádaithe mar aon leis an gCóras Dul Isteach/Imeachta agus ETIAS, cuirfear bonn faoi bhainistiú níos fearr ar theorainneacha sheachtracha an Aontais agus cuirfear feabhas ar idir-inoibritheacht na gcóras Eorpach uile um theorainneacha, inimirce, slándáil agus ceartas. Dá bhrí sin, cuireann an comhaontú go mór leis an sprioc go mbeidh gach córas faisnéise atá nua agus uasghrádaithe, go mbeidh siad oibríochtúil agus go hiomlán idir-inoibritheach faoi dheireadh 2023.

4.Conclúid

Glacann an Coimisiún leis an seasamh ón gComhairle.